CELEX: 32017D0020
Language: el
Date: 2017-06-23 00:00:00
Title: Απόφαση (ΕΕ) 2017/1403 της Ευρωπαϊκής Κεντρικής Τράπεζας, της 23ης Ιουνίου 2017, που τροποποιεί την απόφαση ΕΚΤ/2012/6 σχετικά με τη σύσταση του συμβουλίου του TARGET2- Securities (ΕΚΤ/2017/20)

29.7.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 199/24
               
            ΑΠΌΦΑΣΗ (ΕΕ) 2017/1403 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
      της 23ης Ιουνίου 2017
      που τροποποιεί την απόφαση ΕΚΤ/2012/6 σχετικά με τη σύσταση του συμβουλίου του TARGET2- Securities (ΕΚΤ/2017/20)
      ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 3.1, 12.1 και 12.3, 17, 18 και 22,
      Έχοντας υπόψη την κατευθυντήρια γραμμή ΕΚΤ/2012/13, της 18ης Ιουλίου 2012, σχετικά με το TARGET2-Securities (1),
      Εκτιμώντας τα ακόλουθα:
      
                  (1)
               
               
                  Στις 16 Μαρτίου 2016 το διοικητικό συμβούλιο ενέκρινε τη σύσταση «συμβουλίου υποδομών αγοράς», ενός νέου διοικητικού οργάνου επιφορτισμένου με καθήκοντα τεχνικής και λειτουργικής διαχείρισης στον τομέα των υποδομών και πλατφορμών αγοράς.
               
            
                  (2)
               
               
                  Κατά συνέπεια, η απόφαση ΕΚΤ/2012/6 (2) θα πρέπει να τροποποιηθεί, ώστε να ληφθούν υπόψη η σύσταση του συμβουλίου υποδομών αγοράς και η λειτουργία του συμβουλίου του T2S ως μίας από τις ειδικά προβλεπόμενες συνθέσεις του,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Τροποποιήσεις
      Η απόφαση ΕΚΤ/2012/6 τροποποιείται ως εξής:
      
                  1.
               
               
                  το άρθρο 1 αντικαθίσταται από το ακόλουθο κείμενο:
                  «Άρθρο 1
                  Ορισμοί
                  Οι όροι που χρησιμοποιούνται στην παρούσα απόφαση έχουν την ίδια έννοια με εκείνη που τους αποδίδεται στην κατευθυντήρια γραμμή ΕΚΤ/2012/13 (*1) και στη συμφωνία-πλαίσιο για το T2S, η οποία εγκρίθηκε από το διοικητικό συμβούλιο στις 17 Νοεμβρίου 2011.
                  
                     (*1)  Κατευθυντήρια γραμμή ΕΚΤ/2012/13, της 18ης Ιουλίου 2012, σχετικά με το TARGET2-Securities (ΕΕ L 215 της 11.8.2012, σ. 19).»·"
						
               
            
                  2.
               
               
                  στο άρθρο 2, η παράγραφος 1 αντικαθίσταται από το ακόλουθο κείμενο:
                  «1.   Το συμβούλιο του T2S συστήνεται ως διοικητικό όργανο επιφορτισμένο με την εκπόνηση προτάσεων προς το διοικητικό συμβούλιο για καίρια ζητήματα στρατηγικής και την εκτέλεση καθηκόντων αμιγώς τεχνικής φύσης που το τελευταίο του αναθέτει. Λειτουργεί ως μία από τις ειδικά προβλεπόμενες συνθέσεις του συμβουλίου υποδομών αγοράς (ΣΥΑ).»·
               
            
                  3.
               
               
                  στο παράρτημα I, η τέταρτη παράγραφος υπό την ενότητα «Σύνθεση» αντικαθίσταται από το ακόλουθο κείμενο:
                  «Η θητεία των μελών του συμβουλίου του T2S έχει διάρκεια 24 μηνών και είναι ανανεώσιμη. Με απόφαση του διοικητικού συμβουλίου μπορεί να καθορίζεται συντομότερη θητεία, περιλαμβανομένων των περιπτώσεων παραίτησης μέλους ή συνταξιοδότησής του πριν από τη λήξη της θητείας του.»·
               
            
                  4.
               
               
                  το παράρτημα II τροποποιείται ως εξής:
                  
                              α)
                           
                           
                              στο άρθρο 1, η παράγραφος 3 αντικαθίσταται από το ακόλουθο κείμενο:
                              «3.   Δεν επιτρέπεται στα μέλη να συμμετέχουν άμεσα στην επίβλεψη του T2S ή κεντρικών αποθετηρίων τίτλων που αναθέτουν εργασίες διακανονισμού σε αυτό, στον βαθμό που η εν λόγω συμμετοχή τους θα μπορούσε να οδηγήσει σε πραγματικές ή δυνητικές συγκρούσεις σε σχέση με την ιδιότητά τους ως μελών του συμβουλίου του T2S. Λαμβάνονται κατάλληλα μέτρα προκειμένου να εντοπίζονται και να αποφεύγονται οποιεσδήποτε τέτοιου είδους συγκρούσεις. Τα μέλη δεν μπορούν να συμμετέχουν στην επιτροπή εσωτερικών επιθεωρητών (IAC) ούτε στις δραστηριότητες Επιπέδου 3 σε καθημερινή βάση.»·
                           
                        
                              β)
                           
                           
                              στο άρθρο 2, η παράγραφος 1 διαγράφεται.
                           
                        
            Άρθρο 2
      Τελική διάταξη
      Η παρούσα απόφαση αρχίζει να ισχύει στις 23 Ιουνίου 2017.
      
         Φρανκφούρτη, 23 Ιουνίου 2017.
         
            
               Ο Πρόεδρος της ΕΚΤ
            
            Mario DRAGHI
         
      
      
         (1)  ΕΕ L 215 της 11.8.2012, σ. 19.
      
         (2)  Απόφαση ΕΚΤ/2012/6, της 29ης Μαρτίου 2012, σχετικά με τη σύσταση του συμβουλίου του TARGET2-Securities και την κατάργηση της απόφασης ΕΚΤ/2009/6 (ΕΕ L 117 της 1.5.2012, σ. 13).